Tale Maria Krohn Engvik

Tale Maria Krohn Engvik (født 25. juli 1979), kjent som Helsesista, er en norsk helsesykepleier.

Engvik er utdannet sykepleier fra Høgskolen i Bergen i 2006 og helsesykepleier fra Høyskolen Diakonova i 2011. Hun driver Snapchat-kontoen «Helsesista» for å komme i kontakt med ungdom om helsespørsmål. Kontoen var i utgangspunktet ment for elevene ved fire videregående skoler der hun var helsesykepleier, men fra januar 2017 har hun ungdom i hele Norge som målgruppe.

Fra mars 2019 har hun eget TV-program på TV 2 under navnet Helsesista. Serien ble nominert til beste barne- eller ungdomsprogram foran Gullruten 2019.

Utmerkelser 
I 2017 ble Engvik tildelt Åpenhetsprisen fra Norsk kommunikasjonsforening. Under Vixen Influencer Awards 2017 ble hun tildelt to priser: Årets sterke mening og Årets forbilde. I 2018 ble hun tildelt Tabuprisen fra Rådet for psykisk helse. I 2018 ble hun tildelt utmerkelsen Årets ladejarl av Reitangruppen. Samme år ble hun kåret til Årets helsesøster av Landsgruppen av helsesøstre NSF. I 2019 fikk hun Dialektprisen av Norsk Målungdom.

Referanser

Eksterne lenker 
 
 

Norske sykepleiere
Programledere for TV 2
Personer fra Ålesund kommune